als_Latn dik_Latn sag_Latn
Shqiptarët e Kosovës kishin shpresuar se mundësia për të luajtur ndeshje miqësore do të shndërrohej në një thirje ndërgjegjeje kolektive e shoqëruar me pjesëmarrjen e futbollistëve të rëndësishëm të lindur ose me origjinë nga Kosova nën fanelën e shtetit më të ri europian në fushën e blertë. Për këtë pritshmëri të lartë, tifozët nuk mund t’i fajësosh. Shumica e futbollistëve kosovarë që luajnë në përfaqësuese të tjera në mënyrë sistematike kanë lëshuar deklarata dashurie futbollistike me vendlindjen, dhe nga ana tjetër nuk kanë ngurruar të reklamojnë dhe simbolet e tyre kombëtare në evente të rëndësishme ndërkombëtare (kujto rastin “Shaqiri” në finalen Champions). Kaq i bindur ishte opinioni publik në Kosovë që ndërgjegjia kombëtare do të prekte vendimet e këtyre lojtarëve, sa për shumë vite ata kanë akuzuar Shqipërinë Zyrtare që nuk ishte pothuajse kurrë e aftë t’i bindte këta futbollistë që të vishnin fanelën e Përfaqësueses Shqiptare. Sigurisht që këtu duhet të jemi të sinqertë. Ka pasur raste kur lojtarë me origjinë shqiptare kanë dashur që të luajnë për përfaqësuesen, por qoftë për neglizhim, apo qoftë se trajnerët nuk i kanë konsideruar teknikisht që kur ishin fare të rinj, këta lojtarë janë “djegur” dhe më pas kur kanë shpërthyer e janë shfrytëzuar ng përfaqësuese të vendeve të tjera. Por këto raste janë në minorancë në raport me rastin klasik, atë që për fat të keq të gjithë shqiptarët e kanë të vështirë të pranojnë. “Shumica e futbollistëve me origjinë shqiptare nuk kanë pranuar ftesën nga Kombëtarja me shpresën se herët a vonë do të kishin një ftesë nga përfaqësueset e shteteve ku punonin dhe luanin. Ky fakt nuk ka të bëjë me të qënit shqiptar Shqipërie, Kosove, apo Diaspore. Ky fakt i ka përfshirë të gjithë. Çanin e lindur në Tiranë, Konen e lindur në Tiranë, Mavrajn, Bashën, Gashin, Abrashin e kushedi sa të tjerë. Të gjithë këta u afruan në përfaqësuese vetëm pasi iu mbyll çdo derë në objektivin e tyre kryesor. E njëjta gjë po i ndodh edhe Kosovës dhe pritet t’i ndodhë në harkun e shumë viteve. Refuzimet do të jenë më shumë sesa pranimet. A do të ketë kosovarë të aftë që të luajnë për Kosovën? Po, patjetër, ndoshta ata të cilët nuk gjejnë hapësira diku tjetër. Më së shumti po, ata që nuk gjejnë hapësira. A do të ishte Ujkani sot portieri i Kosovës nëse do të ishte titullar në Përfaqësuese? Druaj që jo, ai zgjodhi Kosovën pasi kuptoi që me Shqipërinë nuk ishte më titular. Nuk do të ketë shumë rëndësi nga do të vijnë prurjet e Kosovës. Mund të vijnë nga Shqipëria, Zvicra, Gjermania e gjetkë. E rëndësishme që shqiptarit të Shqipërisë dhe Kosovës t’i bëhet e qartë që shumica e zgjedhjeve do të ketë brenda interesin personal. Do të jetë e vështirë deri në e pamundur që një kosovar që do t’i frohet Zvicra të luajë për Kosovën. Dhe këtu nuk ka të bëjë nëse është Shqipëria apo Kosova! Në të dyja rastet, refuzimi është refuzim, madje këtë radhë një refuzim “dysh”. Fatkeqësia e kësaj situate grotekse, që më së shumti është shndërruar në një tregti të fanelës, ka të bëjë me faktin se ka prekur dhe binomin Shqipëri-Kosovë. Pra, ata të cilët nuk ndihen titullarë apo kontribues me Shqipërinë gjithnjë e më shumë do të zgjedhin Kosovën. Është mundësia e tyre e fundit për të luajtur titullar. A është normale? Po çfarë është normale në këtë Shqipërinë Mbarëkombëtare?! Shqipëria dhe Kosova e futbollit rrezikojnë kësisoj të vuajnë njësoj. Dhjetëra lojtarë me origjinë shqiptare do ta kenë Shqipërinë gjithnjë një zgjidhje të dytë, e ndoshta Kosovën të tretë. E hidhur sa të duash, por një e vërtetë e hidhur është më e drejtë sesa thirrjet nacionaliste, britmat e këngëve, apo këndimi i “Xhamadanit” nëpër karaoket e Tiranës dhe Prishtinës! Ka ardhur momenti që Shqipëria dhe Kosova zyrtare e futbollit të kenë një qëndrim të përbashkët, një strategji unike, një veprim të përbashkët në lidhje me çështjen mbarëkombëtare. Ka ardhur koha që njerëzve t’iu thuhet e vërteta. Dhe e vërteta nuk është se Shqipëria dhe Kosova nuk kanë aftësi negociuese për të thithur lojtarët e saj. E vërteta është se lojtarët bëjnë gjithnjë e më shumë zgjedhje me karakter personal në favor të interesit sportiv.
1 Comment
-
Nje gja nuk e kuptoj,,, a jane kosovaret shqiptare,,, po jane????? Nje gje tjeter se kuptoje pse kosovaret duan kombetare futbolli,,, besoj dhe te gjithe e dime( perveq kosovarve) se ne jemi nje kombe nje ,nje rrace dhe kemi nje te folme dhe nje flamure,,, tashi psh kur kosova do te luajn nje dite zyrtarshit futboll, dhe psh do te bien ne nje grup me shqiperine per eliminatore te kupes se botes,,, aty dot te jene vetem tifoza shqip foles do te jete nje flamur dykrenar i shqipes,,,, nuk e di se kundra kujt ndeshemi,,, por si ka thane me duket o gjergj fishta ose faik konica, e keqja e vetit jemi vete???? Pranda dhe bota na ka inate,, qeveritaret duhet te punojn shume me njani tjetrin qe te kemi nje kombetare jo vetem ne futboll por ne te gjitha sportet kur bahet fjala me perfaqsu kombin,,, dhe ne kete rast nqs kosovret nuk pranojne me lujt per token e isa boletinit,skenderbeut,nane terezes,adem jasharit,hasan prishtines,sulejman vokshit ,shote galices,abdyl frasherit,, e shume e shume trimave e deshmorve qe e dhane jeten per ate flamure kuq e zi,,,( sa per kujtes) kur UQK, luftoi kundra serbit stema e tyre ne kapele ishe me shkaben kuq e zi, dhe jo me ate te kosoves,se kosova ska flamur te veqant por ka ate flamur kuq e zi te cilat burrat e dheut kan dhane jeten,,,, fati i keq qe adem jashari ky hero i madhrishem dhe i paharrush qe eshte i vdekur, se po te ishte gjadhe , ju thaqi kryeminister, e te tjeret so te kishi vrim me u fute,,, pra qfare thashe me lart,,, ne qoftse ju kosovaret, mendoni te jeni kombetare ne te gjitha sportet,,, dhe nuk deshironi te perfaqsoni ate flamure kuq e zi dykrenare,,,,, ju lutem shume mos flisni ma shqip, mos thoni se jena shqiptar, mohonje originen,,, hiqni flamuret shqiptare nga zyrat, nga shtepit, dhe nga tatuat qe keni ne trup,,,, ose mund ti mbani nqs doni te rrespektoni gjakun e te gjthve atyre burrave, motrave dhe nenave tona qe e dhane jeten me ate shqipe dykrenare,,,,, me rrespekt per gjdo shqiptare qe e quan veten shqiptra
als_Latn fra_Latn unk als_Latn